标题：1220年
大事记
·11月22日 腓特烈二世在罗马市加冕为神圣罗马帝国皇帝。 
·成吉思汗定都哈勒和林。
·七月，窝阔台率领的5万兵马攻打乌尔根奇。城内守将是忽马尔，统帅着11万大军，日夜坚守。该城防卫工事十分坚固。蒙古军在城周围安营扎寨，一面遣使召谕居民投降，一面忙于做攻城前的准备。待攻城的器械齐备后，蒙古军立即向城内发动了全面进攻。于当日破城，进入街区后，士兵到处烧杀，由于居民的顽强抵抗，蒙古军不得不转入巷战。袭击阿姆河桥的3000蒙古兵，无一生存。经过7天的激烈战斗，才占领了全城。根据志费尼《世界征服者史》记载，乌尔根奇的11万守军，全部阵亡。工匠和妇女、儿童被当作俘虏，运送到蒙古。乌尔根奇（兀龙格赤）的失守，使河中地区全部被蒙古军占领。
·法国索姆省亚眠市索姆河畔建亚眠大教堂，是哥特式建筑顶峰期建造的大教堂。
出生
4月1日 后嵯峨天皇，日本天皇（1272年去世） 第88代日本天皇。 
圣亚历山大·涅夫斯基（1220年?—1263年11月14日），真名为亚历山大·雅罗斯拉维奇，俄罗斯统帅和政治家。
关汉卿（约1220年──1300年），元代杂剧作家。
逝世
艾尔·加扎利(约公元1150年到1220年)，艾尔-加扎利被认为是现代工程之父，这名阿拉伯学者发明了编程机器人和50件其他机械器件，例如连接真空管的水曲柄和水泵。
郭禄大(—1220年)，金末会州（今中国甘肃靖远）人，将领。
亦纳勒术（？—1220年），中亚花刺子模国讹答刺城守将，康里人。
耶律留哥（1165年—1220年）是金国契丹人，后来起兵叛金，依附蒙古，并建立政权。
通鉴记载
宁宗法天备道纯德茂功仁文哲武圣睿恭孝皇帝嘉定十三年（金兴定四年，蒙古太祖十五年）
春，正月，丁酉，扈再兴攻邓州，许国攻唐州，皆不克而还。金人追之，遂攻樊城，赵方督诸将拒却之。
蒙古破金好义堡，霍州刺史伊喇阿里哈等死之。
己酉，以不凌为嗣濮王。
戊午，夏人复以书至四川，议夹攻金人。
是月，孟宗政败金人于湖阳。
金宰臣因伊喇光祖之议，请分置公府，金主意未决。御史中丞完颜伯嘉曰：“宋人以虚名致李全，遂有山东实地。苟能统军守士，虽三公亦何惜焉？”金主曰：“他日事定，公府无乃多乎？”伯嘉曰：“若事定，以三公就节镇，何不可者？”金主意乃决。二月，以河北、山东地封沧州经略使王福为沧海公，以清、观、沧州、盐山、无棣、乐陵、东光、宁津、吴桥、将陵、阜城、蓚县隶之；河间招抚使伊喇重嘉努为河间公，以献、蠡、安、深州、河间、肃宁、安平、武强、饶阳、六家庄、郎山寨隶之；真定经略使武仙为恒山公，以真定府、沃、冀、威、镇宁、平定州、抱犊寨、栾城、南宫县隶之；中都东路经略使张甫为高阳公，以雄、霸、莫州、高阳、信安、文安、大城、保定、静海、宝坻、武清、安次县隶之；中都西路经略使靖安民为易水公，以涿、易、安肃、深州、君民川、季鹿、三保、河北、江矾山寨、青白口、朝天寨、水谷、懽谷、东安寨隶之；辽州刺史行元帅府事郭文振为晋阳公，以河北东路皆隶之；平阳招抚使胡天作为平阳公，以平阳、晋安府、隰、吉州隶之；昭义节度使完颜开为上党公，以泽、潞、沁州隶之；山东安抚副使燕宁为东莒公，以益都府路皆隶之。九公皆兼宣抚使，总帅本路兵马，署置官吏，征敛赋税，赏罚号令，得以便宜行事。除已画定所管州县外，如能收复邻近州县者，亦听管属。
三月，辛丑，金议迁睢州，治书侍御史富勒呼奉诏相视京东城池，还，言勿迁便，从之。
辛亥，金平章政事高汝砺进尚书右丞相；陕西行省胥鼎罢。
壬子，金红袄贼于忙儿袭海州，据之。
夏，四月，庚申朔，诏淮东制置贾涉招谕山东、两河豪杰。
戊辰，金禘于太庙。
金人复大名府，以参知政事巴图鲁权尚书右丞，左都监承立权参知政事，同行尚书省元帅府于京兆。
丙戌，史弥远等进《玉牒》。
五月，癸巳，金红袄贼寇乐陵，王福击败之。
丙辰，蒙古兵徇金兖州，泰定军节度使完颜畏克死之。
六月，癸酉，赐礼部进士刘渭以下四百七十五人及第、出身。
时史弥远柄国久，邓若水对策，论其奸，宜罢之，考官置之末甲；策语播行都，士争诵之。弥远怒，谕府尹，使逆旅主人讥其出入，将置之罪，久之乃已。
丁丑，蒙古取金大名府，又攻开州及东明、长垣等县。
李全自化湖陂之捷，有轻诸将心，以涟水忠义副都统季先威望出己上，阴结贾涉吏莫凯，使谮先欲反。涉信之，壬午，命先赴枢密院议事，杀之于道，而遣统制陈选总其众于涟水。先部曲裴渊、宋德珍、孙武王、王义深、张山、张友拒选不纳，迎石珪于盱眙，奉为统帅。珪道楚城，涉不之觉，遂入涟水。选还，涉耻之，谋分珪军为六，请于朝，出修武、京东路钤辖印诰各六，授渊等。渊等阳从命，而实不奉涉教令，涉恐甚。诏以珪为涟水忠义军统辖。
追谥周敦颐曰元，程颢曰纯，程颐曰正。
秋，七月，戊戌，以京东路、河北诸州守臣空名告身付京东、河北节制司，以待豪杰之来归者。
丙午，以任希夷参知政事。
金使乌库哩仲端如蒙古求和，呼蒙古主为兄；蒙古主不允。
八月，癸亥，皇太子询卒，谥景献。
金长清令严实为主将所疑，挈家壁于青崖堌，依益都张林以避之。会赵拱以朝命谕京东，过青崖，实因求内附。拱奉实款至楚州，贾涉以闻。实分兵四路，所至州县皆下，于是太行之东，皆受实节制，实乃举魏、博、恩、德、怀、卫、开、相等郡来归。涉再遣拱往谕，配以兵二千；李全亦请往，涉不能止，乃帅楚州及盱眙忠义万人以行。拱说全曰：“将军提兵渡河，不用而归，非示武也。今乘胜取东平，可乎？”全乃合张林军数万袭东平，金行省蒙古纲率师固守，全索战不得，乃与林夹汶水而寨。明日，金监军王庭玉以骑兵三百奄至，全欣然上马，帅帐前骑赴之，杀数人，夺其马。逐北，抵山谷，遇金龙虎上将军鄂博台盛兵以出，旁有绣旗女将，驰马突斗，全几不免。诸将赴援，拔全出，退保长清，精锐丧失大半。全恐所携镇江军五百人怀愤，乃使拱将之先行，而自以馀众道沧州，假盐利慰赡之，寻还楚州。
张林攻金沧州，王福以城降。
壬申，安丙遗夏人书，定议夹攻金，以夏兵野战，我师攻城，遂命利州统制王仕信帅师赴熙、秦、巩、凤翔，委丁焴节制，且传檄招谕陕西五路官吏军民。
甲申，复海州，以徐曦稷知州事。
夏取金会州，金陕西行省与议和。
蒙古穆呼哩至满城，使蒙古布哈将轻骑三千出倒马关。适金恒山公武仙遣葛铁枪攻台州，蒙古布哈与之遇，葛铁枪战败，仙举城降。史天倪说穆呼哩曰：“今中原以渐定，而大兵所过，犹纵钞掠，非王者吊民伐罪之意。且王为天下除暴，岂可效它军所为乎？”穆呼哩喜，下令禁剽掠，遣所俘老幼，军中肃然。
九月，辛卯，金进《章宗实录》。
夏枢密院使宁子宁率众二十万围巩州，且来趣兵。
甲午，王仕信帅师发宕昌。乙未，四川宣抚司统制质俊、李实帅师发下城。戊戌，安丙命诸将分道进兵，渑州都统张威出天水，利州副都统程信出长道，兴元都统陈立出大散关，统制田胃出子午谷，金州副都统陈昱出上津。已亥，张威下令所部诸将毋得擅进，诸将迟疑不进。庚子，质俊等克来远镇，败金人于定远城。辛丑，王仕信克盐川镇。乙巳，程信、王仕信引兵会夏人于巩州城下。丁未，攻城，不克，遂趋秦州。丙辰，夏人自安远寨，退师。
冬，十月，丁巳朔，程信复邀夏人共攻秦州，夏人不从。信遂自复羌城引兵还，诸将皆罢兵。戊寅，程信以宣抚司令斩王仕信于西和州，罢张威官。
蒙古主遣达呼报金，谓乌库哩仲端曰：“向欲汝主授我河朔地，彼此罢兵，汝主不从。今念汝远来，河朔既为我有，关西数城未下者，其割付我，令汝主为河南王。勿复违也。”
时青与叔父全俱为红袄贼，及杨安儿、刘二祖败，青承赦降，隶军中为济州义军万户，后附李全来归，处之龟山，有众数万。至是金元帅赫舍哩约赫德遣人招之，青以书乞假邳州以屯老幼，当袭取盱眙，尽定淮南以赎罪。金主乃以青为济州宣抚使，封滕阳公，使领本处兵马，而未授以邳。
十一月，丁亥朔，金易水公靖安民出兵至矾山，复取檐车寨。蒙古兵围安民所居山寨，守寨提控马豹等以安民妻子及老弱出降。安民军中闻之骇乱，欲降以保妻子，安民及经历官郝端不从，遂遇害。
庚戌，大风。壬子，临安府火。着作郎吴泳上疏曰：“京城之灾，京城之所见也。四方有败，陛下亦得而见之乎？夫惨莫惨于兵也，而连年不戢，则甚于火；酷莫酷于吏也，而频岁横征，则猛于火。闽之民困于盗，浙之民困于水，蜀之民困于兵。横敛之原既不澄于上，苞苴之根又不绝于下，譬彼坏木，疾用无枝，而内涸之形见矣。”
蒙古穆呼哩既戢士卒，州郡悦附，遂以轻骑入济南，严实挈所部二府、六州户三十万诣军门降，穆呼哩承制拜实行尚书省事。实将李信，乘实出，杀其家属来降，实攻信，杀之。
时金兵二十万屯黄陵冈，遣步卒二万袭穆呼哩于济南，穆呼哩迎战，败之，遂薄黄陵冈。金兵陈河南岸，穆呼哩令骑下马，短兵接战。金兵大败，溺死者众。穆呼哩遂陷黄陵冈，进取楚丘，由单州趋东平，围之。
蒙古耶律楚材进《庚午元历》。楚材通术数之学，尤邃于《太玄》，蒙古主每征伐，必令楚材预卜吉凶，亦自烧羊胛之符之，然后行。
涟水忠义军统辖王珪，以入涟水非贾涉意，心怀不安，李全复请讨珪；涉遂以全兵列于楚州之南渡门，移淮阴战舰于淮安，示珪有备。因命一将招珪军，来者增钱粮，不至者罢支给，众心遂散。十二月，壬申，珪杀裴渊，挟孙武王、宋德珍降于蒙古，穆呼哩以珪为元帅。珪既去，涟水之众未有所属，李全求并将之，涉不能却，遂以付全。
镇江副都统翟朝宗得玺于金师，献之，其文曰“皇帝恭膺天命之宝。”
时青复自金来附，以为京东钤辖。
金兵固守东平，穆呼哩谓严实曰：“东平粮尽，必弃城去；汝即入，安辑之，勿苦郡县以败事。”留苏噜克图，以蒙古兵守之，以严实权行省；谓千户萨里台曰：“东平破，可命严实、石珪分城内南北以守之。”遂北还。
金礼部郎中穆延呼图赉，以言事忤旨，命集五品以上官显责之。完颜伯嘉谏曰：“自古帝王，莫不欲法尧、舜而耻为桀、纣，盖尧、舜纳谏，桀、纣拒谏也。故曰纳谏者昌，拒谏者亡。呼图赉所言是，无益于身，所言不是，无损于国。陛下廷辱如此，独不欲为尧、舜乎？”
是岁，蒙古主攻西域蒲华城、寻思干城、斡脱罗儿城，皆克之。
辽王耶律琉格卒。蒙古以其妻姚里氏佩虎符，权领其众。